แฟนมีอาการเจ็บเต้านมมาหลายวันแล้วครับ อาการเจ็บทั้งสองข้างเลยอยากทราบว่าเป็นอะไรไหมครับ
สวัสดีค่ะ XxxX,อาการเจ็บเต้านม อาจเกิดจาก1. การเปลี่ยนแปลงของระดับฮอร์โมนในร่างกาย เช่น ในช่วงก่อนมีประจำเดือนมาประมาณ 1 สัปดาห์ อาจมีอาการเจ็บ คัดตึงเต้านมได้ ซึ่งอาการมักเป็นทั้ง 2 ข้าง และจะลดลงเมื่อประจำเดือนหมดไป2. เกิดจากการอักเสบของต่อมน้ำนมและท่อน้ำนม แต่มักจะเห็นผิวหนังของเต้านมบวมแดงร่วมด้วย และอาจเห็นบาดแผลเล็กๆบริเวณหัวนม ซึ่งมักเป็นสาเหตุให้เต้านมอักเสบตามมา3. เกิดจากมีซีสต์หรือถุงน้ำในเต้านม แล้วมีการอักเสบเกิดขึ้น มักคลำได้เป็นก้อนร่วมด้วย แต่หากก้อนมีขนาดเล็ก ก็อาจคลำไม่ได้4. เกิดจากมีก้อนเนื้องอกธรรมดาในเต้านม มักจะคลำได้เป็นก้อนร่วมด้วย5. ผลข้างเคียงจากการใช้ยาบางชนิด เช่น ยาคุมกำเนิด ยาสตรี สมุนไพร อาหารเสริมต่างๆ ยาต้านเศร้า เป็นต้น6. เกิดการบาดเจ็บที่กล้ามเนื้อ หรือกระดูกอ่อน บริเวณฐานของเต้านม จึงทำให้รู้สึกคล้ายเจ็บเต้านมตามไปด้วยหากอาการเจ็บเต้านมเป็นมากขึ้นเรื่อยๆ ไม่สัมพันธ์กับการมีประจำเดือน และไม่ได้เกิดจากการใช้ยาใดๆ แนะนำให้ไปพบแพทย์เพื่อตรวจหาสาเหตุค่ะ ในเบื้องต้น ก็ไม่ควรไปบีบ นวดคลึงเต้านม ไม่ใส่ชุดชั้นในที่รัดแน่นจนเกินไปค่ะ